সদর থানার এসআই সুবাস  চন্দ্র বিশ্বাস ও স্থানীয় হাজরাপুর ইউনিয়নের চেয়ারম্যান আব্দুল মান্নান জানান, দীর্ঘদিন যাবত একটি সংঘবদ্ধ চোর চক্র এলাকায় গরু চুরি করে আসছে। যার ফলে সেখানকার শতাধিক কৃষক সর্বশান্ত হয়েছে। একপর্যায়ে ২৬ জুন ভোর রাতে জনতা গরু চুরির সময় সাগর মিয়া ও নুর ইসলাম নামে ওই চক্রের ২ সদস্যকে হাতে-নাতে ধরে পুলিশে দেয়। এ সময় জিজ্ঞাসাবাদকালে ওই ২ ব্যক্তির কাছ থেকে গরু চুরির ঘটনায় অভিযুক্ত হিসেবে স্থানীয় দ্বারিয়াপুর গ্রামের সেকেন মোল্লাসহ আরো অনেকের নাম পাওয়া যায়। কিন্তু ঘটনার পর থেকেই সেকেন মোল্লা আত্মগোপনে ছিল। বৃহস্পতিবার রাত  ১০টার দিকে সে আলমখালি বাজার এলাকায় এলে জনতা তাকে ধরে ফেলে ও ব্যাপক মারধর করে। খবর পেয়ে সদর থানা পুলিশ সেখানে গিয়ে তাকে উদ্ধার করে সদর হাসপাতালে ভর্তি করে। তার অবস্থা আশঙ্কাজনক।  (শীর্ষ নিউজ ডটকম/প্রতিনিধি/রাজ/১৬.১৬ ঘ.)